pythainlp/thaigov-v2-corpus-22032023 huggingface dataset:
วันพุธที่ 7 ตุลาคม 2563
รับสมัครโครงการ 1 ตำบล 1 กลุ่มเกษตรทฤษฎีใหม่ รอบที่ 1 และ 2
กระทรวงเกษตรฯ เผยผลการรับสมัครโครงการ 1 ตำบล 1 กลุ่มเกษตรทฤษฎีใหม่ รอบที่ 1 และ 2 พร้อมเตรียมเปิดรับสมัครรอบที่ 3 โครงการฯ 8 - 22 ตุลาคมนี้
นายทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารโครงการ 1 ตำบล 1 กลุ่มเกษตรทฤษฎีใหม่ ครั้งที่ 5/2563 ณ กระทรวงเกษตรและสหกรณ์ ว่า ตามที่กระทรวงเกษตรและสหกรณ์ ได้จัดทำโครงการ 1 ตำบล 1 กลุ่มเกษตรทฤษฎีใหม่ โดยน้อมนำหลักปรัชญาของเศรษฐกิจพอเพียงและเกษตรทฤษฎีใหม่ มาเป็นแนวทางในการดำเนินงานโครงการ เพื่อช่วยเหลือเกษตรกรที่ได้รับผลกระทบจากสถานการณ์การแพร่ระบาดของโรคไวรัสโคโรนา 2019 บรรเทาปัญหาการว่างงาน ลดปัญหาการเคลื่อนย้ายแรงงานภาคการเกษตรกรรมไปสู่ภาคอื่น ๆ และสร้างความเข้มแข็งให้ชุมชนในท้องถิ่นให้มีความมั่นคงในการเป็นแหล่งผลิตอาหาร มีทางเลือก มีอาหาร มีอาชีพ มีความอุดมสมบูรณ์ มีความอบอุ่นจากครอบครัว แล้วความสุขตามวิถีชีวิตพอเพียงก็จะเกิดขึ้นกับชุมชน ซึ่งเป็นศาสตร์ที่เป็นทางรอดของเกษตรกรไทย เพื่อมุ่งสู่ระบบเกษตรกรรมยั่งยืน ทั้งนี้ โครงการดังกล่าว นอกจากจะช่วยฟื้นฟู เศรษฐกิจในระยะสั้นแล้ว ยังช่วยสร้างความแข็งแกร่งให้กับเศรษฐกิจไทยในระยะยาว เกษตรกรสามารถเลี้ยง ตนเองและสร้างรายได้ให้กับครอบครัวได้อย่างพอเพียงและยั่งยืน โดยกำหนดเป้าหมายผู้เข้าร่วมโครงการทั้งหมด 96,216 ราย แบ่งเป็นเป้าหมายเกษตรกร 64,144 ราย เป้าหมายการจ้างงานเกษตรกร 32,072 ราย ครอบคลุมพื้นที่ 4,009 ตำบล 75 จังหวัด
โดยในวันนี้ ที่ประชุมมีมติขยายเวลารับสมัครเกษตรกรเข้าร่วมร่วมโครงการ 1 ตำบล 1 กลุ่มเกษตรทฤษฎีใหม่ รอบที 3 รวมถึงยังได้มีมติพิจารณาปรับปรุงคุณสมบัติในการรับสมัครเกษตรกรและการจ้างงานระดับตำบลให้มีการผ่อนปรนในเรื่องของหลักเกณฑ์ต่าง ๆ ลงจากในรอบที่ 1 และ 2 โดยสามารถศึกษารายละเอียดได้ที่ http://ntag.moac.go.th และกระทรวงเกษตรฯ และจะเริ่มรับสมัครในรอบที่ 3 ตั้งแต่วันที่ 8 - 22 ตุลาคม 2563 สำหรับเกษตรกรที่มีความสนใจเข้าร่วมโครงการ สามารถสมัครได้ด้วยตนเองผ่านระบบออนไลน์ http://ntag.moac.go.th ยื่นใบสมัครด้วยตนเองได้ที่เจ้าหน้าที่เกษตรตำบล หรือที่สำนักงานเกษตรอำเภอในพื้นที่
ขณะที่การรับสมัครเกษตรกรเข้าร่วมโครงการในรอบที่ 1 และ 2 ได้ปิดรับสมัครลงแล้ว สรุปผลการสมัครเข้าร่วมโครงการฯ ในรอบที่ 1 เกษตรกร 20,357 คน ผู้จ้างงาน 25,137 คน และรอบที่ 2 เกษตรกร 13,143 คน ผู้จ้างงาน 6,477 คน รวมทั้ง 2 รอบ มีจำนวนผู้สมัครทั้งหมด 65,114 คน แบ่งเป็น เกษตรกร 33,500 คน ผู้จ้างงาน 31,614 คน ซึ่งขณะนี้คณะกรรมการขับเคลื่อนโครงการฯ ระดับจังหวัด อยู่ระหว่างเร่งพิจารณาคุณสมบัติของผู้สมัคร โดยคาดว่าจะเริ่มขับเคลื่อนโครงการและเริ่มจ้างงานได้ภายในวันที่ 30 ตุลาคมนี้
วันพุธที่ 7 ตุลาคม 2563
'จับกัง1' ส่ง 'เลขารัฐมนตรี' รับ 7 ข้อเรียกร้อง คสรท.สร้างความเท่าเทียมแรงงานทุกระดับ เนื่องในวัน"งานที่มีคุณค่าสากล"
'รัฐมนตรีสุชาติ ชมกลิ่น' มอบหมายให้ เลขานุการรัฐมนตรีแรงงาน เป็นผู้รับหนังสือข้อเรียกร้อง ในวัน "งานที่มีคุณค่าสากล" ปี พ.ศ.2563 จากคณะกรรมการสมานฉันท์แรงงานไทย (คสรท.) สร้างความเท่าเทียมแรงงานทุกระดับ ลดความเหลื่อมล้ำทางสังคม
เมื่อวันที่ 7 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุเทพ ชิตยวงศ์ เลขานุการรัฐมนตรีว่าการกระทรวงแรงงาน เป็นผู้รับหนังสือยื่นข้อเรียกร้อง ในวัน "งานที่มีคุณค่าสากล" ปี พ.ศ.2563 จากนายสมพร ขวัญเนตร ประธานคณะกรรมการสมานฉันท์แรงงานไทย (คสรท.) ณ สำนักงานประกันสังคม จังหวัดนนทบุรี โดยกล่าวว่า ท่านนายกรัฐมนตรี พล.อ.ประยุทธ์ จันทร์โอชา นายกรัฐมนตรี และท่านสุชาติ ชมกลิ่น รัฐมนตรีว่าการกระทรวงแรงงาน มีความห่วงใยพี่น้องผู้ใช้แรงงานทุกกลุ่ม ให้ได้มีงานทำ ได้รับการพัฒนาทักษะฝีมือ มีสวัสดิการที่เหมาะสม ได้รับการดูแลคุ้มครองและมีหลักประกันทางสังคม เพื่อยกระดับและพัฒนาคุณภาพชีวิตแรงงานที่สูงขึ้น รวมทั้งเป็นการสร้างความเท่าเทียม ลดความเหลื่อมล้ำของสังคมตามนโยบายรัฐบาล ในวันนี้ ท่าน รมว.แรงงานได้มอบหมายให้ผมมารับหนังสือข้อเรียกร้องในวัน "งานที่มีคุณค่าสากล" ปี พ.ศ.2563 จากประธานคณะกรรมการสมานฉันท์แรงงานไทย (คสรท.) ซึ่งได้ร่วมกับสมาพันธ์แรงงานรัฐวิสหกิจสัมพันธ์ (สรส.) ได้มีการจัดกิจกรรมเนื่องในวันงานที่มีคุณภาพ (World Day for Decent Wok) ที่กำหนดจัดขึ้นทุกวันที่ 7 ตุลาคมของทุกปี โดยในปีนี้คณะกรรมการสมานฉันท์แรงงานไทยได้ขอใช้สถานที่ของสำนักงานประกันสัดม จังหวัดนนทบุรี เป็นสถานที่จัดงาน มีการเคลื่อนขบวนมายังสำนักงานประกันสังคม จำนวน 400 คนโดยประมาณ และมีองค์กรสมาชิกเข้าร่วม จำนวน 12 องค์กร
นายสุเทพ กล่าวต่อว่า สำหรับข้อเรียกร้องเนื่องในวันงานที่มีคุณค่าสากล (Decent Work Day) 2020 ทั้ง 7 ข้อ ได้แก่ 1) ต้องการให้รัฐบาลปฏิรูปการจ้างงาน ปฏิรูประบบประกันสังคมเพื่อความมั่นคงของคนทำงาน ให้รัฐมีสวัสดิการถ้วนหน้าด้านสาธารณสุขและการศึกษา 2) จัดให้ประชาชนวัยทำงานมีงานทำและมีมาตรการช่วยเหลือค่าครองชีพ 3) ต้องกำหนดค่าจ้างแรงงานที่เป็นธรรม 4) ต้องปฏิรูปโครงสร้างการบริหารสำนักงานประกันสัดมให้เป็นองค์กรอิสระ โปร่งใส 5) ต้องจ่ายเงินสมทบเข้ากองทุนประกันสังคม 5% และเร่งชำระเงินสมทบที่ค้างจ่าย 6) การจัดตั้งสถาบันการเงินเพื่อให้บริการผู้ประกันตน และ 7) จัดสร้างโรงพยาบาลเพื่อให้บริการผู้ประกันตน
วันพุธที่ 7 ตุลาคม 2563
นายกรัฐมนตรีเปิดงาน “การขับเคลื่อนนโยบาย อาชีวศึกนายกรัฐมนตรีเปิดงาน “การขับเคลื่อนนโยบาย ษายกกำลังสอง” สนับสนุนแรงงาน พัฒนาทักษะสู่ความเป็นเลิศ สอดรับตลาดแรงงานทั้งในและนอกประเทศ
นายกรัฐมนตรีเปิดงาน “การขับเคลื่อนนโยบาย อาชีวศึกษายกกำลังสอง” สนับสนุนแรงงาน พัฒนาทักษะสู่ความเป็นเลิศ สอดรับตลาดแรงงานทั้งในและนอกประเทศ
วันนี้ (7 ตุลาคม 2563) เวลา 09.00 น. ณ ห้องประชุมปทุมมาศ อาคารเฉลิมพระเกียรติในโอกาสฉลองพระชนมายุ 5 รอบ 2 เมษายน 2558 วิทยาลัยการอาชีวศึกษาปทุมธานี ถนนรังสิต-ปทุมธานี อำเภอเมืองปทุมธานี จังหวัดปทุมธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงาน “การขับเคลื่อนนโยบาย อาชีวศึกษายกกำลังสอง” โดยมี นายณัฏฐพล ทีปสุวรรณ รัฐมนตรีว่าการกระทรวงศึกษาธิการ คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ นายดิสทัต โหตระกิตย์ เลขาธิการนายกรัฐมนตรี คณะผู้บริหารภาครัฐ ภาคเอกชน และสื่อมวลชน เข้าร่วมงาน
โอกาสนี้ นายกรัฐมนตรีกล่าวปาฐกถาพิเศษ ความตอนหนึ่งว่า การศึกษาและการพัฒนามนุษย์เป็นเครื่องมือสำคัญในการสร้างชาติ สร้างประเทศ ผลิตบุคลากรให้สอดรับกับความต้องการของตลาดแรงงาน คนไทยสามารถประกอบอาชีพได้อย่างมั่นคง มีรายได้ และสามารถยกระดับฐานะความเป็นอยู่ของตนเองและครอบครัวได้ ซึ่งการจัดงานดังกล่าวแสดงให้เห็นถึงความสำคัญของการศึกษาและอาชีวะไทย รวมทั้งยังเป็นการเสริมสร้างและพัฒนาบุคลากรทางการศึกษา ให้ได้มีโอกาสทบทวนองค์ความรู้ในการปฏิบัติงานด้านวิชาชีพที่เป็นระดับสากลและทันสมัย ตลอดจนสามารถนำความก้าวหน้าทางเทคโนโลยีมาปรับใช้ให้เกิดประโยชน์
นายกรัฐมนตรียังกล่าวว่า การผลิตบุคลากรให้สอดรับกับความต้องการของตลาดแรงงาน ยังเป็นหัวใจสำคัญในการขับเคลื่อนประเทศ จำเป็นต้องปรับรูปแบบให้สอดรับกับบริบทโลก และทันต่อการเปลี่ยนแปลง พัฒนาให้เกิดความเป็นเลิศ และมีฝีมือในสาขาวิชาชีพ ตลอดจนมีทักษะที่เป็นที่ต้องการ และมีความคิดสร้างสรรค์นำไปสู่การสร้างนวัตกรรมและเทคโนโลยีสมัยใหม่ โดยรัฐบาลมีหน้าที่ในการแก้ไข ขจัดปัญหาและอุปสรรค ที่เป็นสิ่งกีดขวางการดำเนินภารกิจด้านการศึกษา รวมถึงด้านการจัดสรรงบประมาณ หากคิดว่ามีความจำเป็นที่จะต้องปรับรูปแบบ ปรับแนวทางการบริหารการใช้จ่ายเงินงบประมาณให้มีประสิทธิภาพสูงสุด รัฐบาลก็พร้อมที่จะให้การสนับสนุน เช่นเดียวกับปัญหาอื่น ๆ ที่เป็นข้อติดขัดในการขับเคลื่อนด้านการศึกษา ให้เดินหน้าไปได้อย่างรวดเร็ว และคล่องตัวมากขึ้น
ทั้งนี้ ความร่วมมือของภาครัฐ ภาคเอกชน และทุกภาคส่วน จะเป็นสิ่งสำคัญในการร่วมกันผลิตกำลังคนอาชีวะทักษะสูง ที่เข้าถึงความต้องการที่เกิดขึ้น และตอบโจทย์ประเทศ สอดคล้องกับยุทธศาสตร์ชาติ 20 ปี การพัฒนาอาชีวศึกษาในครั้งนี้จะช่วยเพิ่มขีดความสามารถในการแข่งขันให้กลุ่มอุตสาหกรรมต่าง ๆ ของประเทศไทย จากการมีบุคลากรที่มีองค์ความรู้ พร้อมต่อการปฏิบัติงาน และสามารถปฏิบัติงานได้จริง และยังสร้างความเชื่อมั่นให้นักลงทุนทั้งในประเทศและต่างประเทศร่วมพัฒนาลงทุนในประเทศไทย ซึ่งในระยะยาวจะช่วยให้ประเทศไทยมีความมั่นคง มั่งคั่ง ยั่งยืน หลุดพ้นจากกับดักรายได้ปานกลาง เป็นประเทศพัฒนาแล้ว ที่ประชาชนมีคุณภาพชีวิตที่ดี
ภายหลังพิธีฯ นายกรัฐมนตรีชมนิทรรศการอาชีวะยกกำลังสอง ณ บริเวณภายในห้องประชุมปทุมมาศ อาคารเฉลิมพระเกียรติฯ อาทิ เทคโนโลยีธุรกิจดิจิทัล (Digital Business Technology) หุ่นยนต์เพื่อการอุตสาหกรรม (Industrial Robotics) นวัตกรรม เกษตรสมัยใหม่ (Smart Farming) และรถยนต์ไฟฟ้า ELECTRIC VEHICLE (EV)
……………………………………………
กลุ่มประชาสัมพันธ์และเผยแพร่ สำนักโฆษก
วันพุธที่ 7 ตุลาคม 2563
เชื้อไวรัสโควิด-19 ขับออกมาทางลำคอได้มากแค่ไหน ??
ไวรัสโควิด-19 ออกมาทางลำคอได้มากแค่ไหน ??
Q : เชื้อไวรัสโควิด-19 ขับออกมาทางลำคอได้มากแค่ไหน ??
A : ประมาณ 60%
วันเสาร์ที่ 24 ตุลาคม 2563
ปลัดกระทรวงกลาโหมอบเจตนารมณ์และแนวทางการปฏิบัติงาน ประจำปีงบประมาณ พ.ศ.2564
ปลัดกระทรวงกลาโหมอบเจตนารมณ์และแนวทางการปฏิบัติงาน
ประจำปีงบประมาณ พ.ศ.2564
ปลัดกระทรวงกลาโหมอบเจตนารมณ์และแนวทางการปฏิบัติงาน
ประจำปีงบประมาณ พ.ศ.2564
https://www.youtube.com/watch?v=mFaDEp_zPBY&feature=youtu.be&fbclid=IwAR1g0DE7vFyN9VblpVzkk-uQPigQTU-0HeP3VRjIDCpIxUrdFeVW6kB99_A
วันเสาร์ที่ 24 ตุลาคม 2563
คำปราศรัย พลเอก ประยุทธ์ จันทร์โอชา นายกรัฐมนตรี ทางวิทยุกระจายเสียงแห่งประเทศไทย ในโอกาสวันสหประชาชาติ ๒๔ ตุลาคม ๒๕๖๓
คำปราศรัย
พลเอก ประยุทธ์ จันทร์โอชา นายกรัฐมนตรี
ทางวิทยุกระจายเสียงแห่งประเทศไทย ในโอกาสวันสหประชาชาติ
๒๔ ตุลาคม ๒๕๖๓
คำปราศรัย
พลเอกประยุทธ์จันทร์โอชานายกรัฐมนตรี
ทางวิทยุกระจายเสียงแห่งประเทศไทยในโอกาสวันสหประชาชาติ
๒๔ตุลาคม๒๕๖๓
พี่น้องชาวไทยที่รัก
วันที่๒๔ตุลาคมของทุกปีเป็นวันสหประชาชาติซึ่งถือเป็นวันแห่งการก่อตั้งองค์การสากลระหว่างประเทศที่มีความสำคัญที่สุดภายหลังสงครามโลกครั้งที่๒โดยมีบทบาทสำคัญในการรับมือกับความท้าทายต่างๆเสริมสร้างสันติภาพและความมั่นคงส่งเสริมสิทธิมนุษยชนตลอดจนดำเนินงานเพื่อการพัฒนาที่ยั่งยืนเพื่อสร้างความเจริญรุ่งเรืองแก่มวลมนุษยชาติ
วันสหประชาชาติในปีนี้มีความสำคัญเนื่องจากครบรอบ๗๕ปีแห่งการก่อตั้งสหประชาชาติซึ่งตลอดระยะเวลาดังกล่าวเป็นที่ประจักษ์แล้วว่าความร่วมมือร่วมใจของรัฐสมาชิกเป็นหนทางที่จะนำพวกเราไปสู่การหลุดพ้นจากภัยคุกคามต่างๆได้อย่างยั่งยืนและสามารถตอบสนองต่อสถานการณ์โลกที่เปลี่ยนแปลงไปในบริบทของความท้าทายใหม่ๆที่นับวันจะทวีความซับซ้อนและมีพลวัตที่ผันแปร
ประเทศไทยเป็นสมาชิกสหประชาชาติตั้งแต่ปีพ.ศ.๒๔๘๙และจะครบรอบ๗๕ปีของการเป็นสมาชิกในปีหน้าที่ผ่านมาไทยยึดมั่นในระบบพหุภาคีนิยมและสนับสนุนสหประชาชาติโดยได้แลกเปลี่ยนประสบการณ์และแบ่งปันแนวปฏิบัติที่เป็นเลิศผ่านเวทีระหว่างประเทศต่างๆโดยเฉพาะเรื่องการพัฒนาอย่างยั่งยืนบนพื้นฐานของหลักปรัชญาของเศรษฐกิจพอเพียงอันล้ำค่าของเรารวมถึงหลักประกันสุขภาพถ้วนหน้าที่ครอบคลุมซึ่งประเทศต่างๆชื่นชมไทยในประเด็นเหล่านี้
ผมเชื่อมั่นว่าความมุ่งมั่นของไทยที่จะต่อยอดความร่วมมือกับประชาคมระหว่างประเทศการมีส่วนร่วมของประชาชนและหุ้นส่วนต่างๆในการสนับสนุนพันธกิจของไทยในสหประชาชาติจะส่งเสริมให้ไทยมีบทบาทที่เข้มแข็งและสร้างสรรค์และเป็นกำลังสำคัญในการขับเคลื่อนสหประชาชาติสู่การบรรลุเป้าประสงค์ใน๓เสาหลักด้านการรักษาสันติภาพและความมั่นคงการพัฒนาอย่างยั่งยืนและการส่งเสริมการคุ้มครองสิทธิมนุษยชน
เมื่อเดือนกันยายนที่ผ่านมาผมได้เข้าร่วมการประชุมสมัชชาสหประชาชาติสมัยสามัญครั้งที่๗๔ซึ่งปีนี้นับเป็นครั้งแรกในประวัติศาสตร์ที่ผู้นำทั่วโลกเข้าร่วมการประชุมแบบทางไกลผมได้กล่าวถ้อยแถลงในการอภิปรายทั่วไปโดยย้ำถึงความเป็นหนึ่งเดียวของรัฐสมาชิกในการฟันฝ่าความท้าทายต่างๆพร้อมย้ำว่าวัคซีนและยารักษาโควิด-๑๙ต้องเป็นสินค้าสาธารณะของโลกที่ทุกประเทศจะต้องมีสิทธิในการเข้าถึงอย่างเท่าเทียมกันซึ่งสหประชาชาติจำเป็นต้องมีบทบาทสำคัญในเรื่องนี้
ในการประชุมระดับสูงเพื่อฉลองการครบรอบ๗๕ปีของสหประชาชาติผมได้ย้ำบทบาทของไทยในการส่งเสริมภารกิจของสหประชาชาติในทั้งสามเสาหลักและในการประชุมสุดยอดว่าด้วยความหลากหลายทางชีวภาพในช่วงสัปดาห์เดียวกันผมแจ้งว่ารัฐบาลไทยกำลังขับเคลื่อนเศรษฐกิจชีวภาพเศรษฐกิจหมุนเวียนและเศรษฐกิจสีเขียว ที่สำคัญไทยเชื่อมั่นว่าการสนับสนุนความร่วมมือส่วนภูมิภาคและเสริมสร้างความแข็งแกร่งของกลไกพหุภาคีมีเป้าหมายเดียวกัน
ในโอกาสวันสหประชาชาติปี๒๕๖๓นี้ผมขอย้ำว่ารัฐบาลไทยมุ่งมั่นที่จะแสดงบทบาทที่สร้างสรรค์เพื่อสนับสนุนสหประชาชาติและทำงานร่วมกันกับประชาคมระหว่างประเทศเพื่อให้โลกของเรากลับมาดีขึ้นกว่าเดิมเปี่ยมไปด้วยความผาสุกและมีการพัฒนาที่ยั่งยืนเพื่อให้เป็นโลกที่น่าอยู่สำหรับพวกเราและอนุชนคนรุ่นหลังต่อไปสุดท้ายนี้ผมเชื่อมั่นเป็นอย่างยิ่งว่าเราจะบรรลุเป้าหมายดังกล่าวได้ด้วยการสนับสนุนจากประชาชนไทยทุกคน
ขอบคุณครับ
วันเสาร์ที่ 24 ตุลาคม 2563
มท.1 ลงพื้นที่ประชุมคณะกรรมการขับเคลื่อนไทยไปด้วยกันระดับจังหวัด จังหวัดลำพูน
มท.1 ลงพื้นที่ประชุมคณะกรรมการขับเคลื่อนไทยไปด้วยกันระดับจังหวัด จังหวัดลำพูน
วันนี้ (24 ต.ค. 63) เวลา 14.30 น. ที่ห้องประชุมจามเทวี ชั้น 1 ศาลากลางจังหวัดลำพูน พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานการประชุมคณะกรรมการขับเคลื่อนไทยไปด้วยกันระดับจังหวัด จังหวัดลำพูน โดยมี นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย คณะทำงานรัฐมนตรีว่าการกระทรวงมหาดไทย นายวรยุทธ เนาวรัตน์ ผู้ว่าราชการจังหวัดลำพูน คณะกรรมการขับเคลื่อนไทยไปด้วยกันระดับจังหวัด จังหวัดลำพูน และเจ้าหน้าที่ที่เกี่ยวข้อง ร่วมประชุม
พลเอก อนุพงษ์ เผ่าจินดา กล่าวว่า การดำเนินงานคณะกรรมการขับเคลื่อนไทยไปด้วยกันระดับจังหวัด เป็นการติดตามการขับเคลื่อนงานตามแผนงานของทุกส่วนราชการในจังหวัด โดยมุ่งเน้นกระบวนการมีส่วนร่วมของทุกภาคส่วนโดยเฉพาะอย่างยิ่งภาคประชาชนและภาควิชาการในการร่วมเป็นผู้ทรงคุณวุฒิเพื่อขับเคลื่อนการดำเนินงานตามแผนงานยุทธศาสตร์ที่ได้กำหนดไว้ในแผนพัฒนาจังหวัดที่สอดคล้องตั้งแต่ยุทธศาสตร์ชาติลงสู่แผนงานระดับพื้นที่ รวมถึงการนำเสนอแผนจากระดับล่าง ตั้งแต่แผนหมู่บ้านขึ้นสู่ระดับนโยบาย เพื่อให้เกิดการแก้ไขปัญหาได้ตรงจุดตามความต้องการของประชาชน และแผนงานที่กำหนดไว้สามารถขับเคลื่อนได้ตามวัตถุประสงค์ของแผนงาน/โครงการ
นายวรยุทธ เนาวรัตน์ กล่าวว่า จังหวัดลำพูน มีพื้นที่ประมาณ 4,505.88 ตารางกิโลเมตร แบ่งการปกครองออกเป็น 8 อำเภอ จำนวนประชากร 402,363 คน 177,017 ครัวเรือน โดยได้กำหนดวิสัยทัศน์ในการเป็น "เมืองแห่งความสุข บนความพอเพียง" โดยกำหนดประเด็นยุทธศาสตร์ 5 ด้าน ได้แก่ เมืองที่เป็นมิตรกับสิ่งแวดล้อม เมืองหัตถนวัตกรรมสร้างสรรค์ เมืองเกษตรสีเขียว เมืองจุดหมายปลายทางการท่องเที่ยวเชิงประสบการณ์วัฒนธรรม และเมืองแห่งคุณภาพชีวิต
นายสรสิทธิ์ ชลิศราพงศ์ ประธานสภาอุตสาหกรรมจังหวัดลำพูน นำเสนอประเด็น "การบริหารจัดการน้ำเพื่อการแก้ไขปัญหาการขาดแคลนน้ำของจังหวัดลำพูน" ได้แก่ การป้องกันและแก้ไขปัญหาการขาดแคลนน้ำในนิคมอุตสาหกรรม การป้องกันและแก้ไขปัญหาน้ำเพื่อการเกษตรและอุปโภคบริโภค และการต่อยอดขยายผลโครงการชุมชนพัชรธรรม ฟื้นฟูจิตวิญญาณลุ่มน้ำกวง โดยในระยะเร่งด่วน ควรดำเนินการขุดลอกแก้มลิงในลำน้ำกวง ความจุ 600,000 ลูกบาศก์เมตร งบประมาณ 10 ล้านบาท ขณะนี้อยู่ระหว่างดำเนินการสำรวจโดยโครงการชลประทานลำพูน เพื่อเพียงพอต่อปริมาณความต้องการใช้น้ำของจังหวัดลำพูน
นายณรงค์ ธรรมจารี ประธานหอการค้าจังหงัดลำพูน นำเสนอประเด็น "แนวทางการแก้ไขปัญหาหมอกควันและไฟป่าอย่างยั่งยืน" ในพื้นที่ดอยขะม้อ ต.มะเขือแจ้ อ.เมืองลำพูน และพื้นที่บ้านก้อแซนด์บ๊อกซ์ ต.ก้อ อ.ลี้ ซึ่งปัญหาดังกล่าวส่งผลกระทบต่อการท่องเที่ยว การลงทุน และสุขภาพของประชาชนชาวลำพูน โดยแก้ปัญหาด้วยการสร้างความตระหนัก การมีส่วนร่วมของประชาชน การยกระดับคุณภาพชีวิตของประชาชน
พลเอก อนุพงษ์ เผ่าจินดา กล่าวเพิ่มเติมว่า ในฐานะผู้รับผิดชอบกำกับดูแลในพื้นที่ระดับจังหวัดลำพูน จะได้ติดตาม เร่งรัด การแก้ไขปัญหาทั้งสองประเด็นดังกล่าว และขอให้คณะกรรมการขับเคลื่อนไทยไปด้วยกันระดับจังหวัด จังหวัดลำพูน เร่งดำเนินการสำรวจปัญหาความต้องการของประชาชนเพิ่มเติม เพื่อให้ประชาชนมีคุณภาพชีวิตที่ดีควบคู่กับสิ่งแวดล้อมที่ดี ซึ่งจะได้มีการติดตามผลการดำเนินการอย่างต่อเนื่องต่อไป
https://youtu.be/1eb5VBopCzk
วันเสาร์ที่ 24 ตุลาคม 2563
รพ.สวรรค์ประชารักษ์ พัฒนาเวรเปลออนไลน์ ส่งผู้ป่วยถูกคน ถูกที่ ทันเวลา
รพ.สวรรค์ประชารักษ์ เขตสุขภาพที่ 3 พัฒนาระบบเวรเปลออนไลน์ ส่งผู้ป่วยถูกคน ถูกที่ ทันเวลา เจ้าหน้าที่เวรเปลเดินน้อย ได้งานเพิ่มจาก 380 เที่ยวต่อวัน เพิ่มเป็น 700 เที่ยวต่อวัน เวลารอคอยส่งผู้ป่วยกลับบ้านลดลงจาก 87 น. เหลือ 34 น.
โฆษกกระทรวงสาธารณสุข เผยโรงพยาบาลสวรรค์ประชารักษ์ เขตสุขภาพที่ 3 พัฒนาระบบเวรเปลออนไลน์ ส่งผู้ป่วยถูกคน ถูกที่ ทันเวลา เจ้าหน้าที่เวรเปลเดินน้อย ได้งานเพิ่มจาก 380 เที่ยวต่อวัน เพิ่มเป็น 700 เที่ยวต่อวัน เคลียร์จบในบ่าย 3 โมง เวลารอคอยส่งผู้ป่วยกลับบ้านลดลงจาก 87 นาทีเหลือ 34 นาที
แพทย์หญิงพรรณประภา ยงค์ตระกูล โฆษกกระทรวงสาธารณสุข กล่าวว่า โรงพยาบาลสวรรค์ประชารักษ์ จ.นครสวรรค์ ได้นำเสนอนวัตกรรมระบบเวรเปลออนไลน์ ในการประชุมวิชาการกระทรวงสาธารณสุข ประจำปี 2563 ซึ่งเกิดจากการระดมสมองผู้ที่เกี่ยวข้อง ทั้งผู้ป่วย เจ้าหน้าที่เวรเปล และเจ้าหน้าที่ผู้ขอใช้บริการ เพื่อแก้ไขปัญหาการรับส่งผู้ป่วยผิดคน ส่งผิดที่ รอนาน และส่งไม่ทันเวลา จากจำนวนผู้ป่วยที่ต้องใช้เปลนอน/รถนั่งเพิ่มมากขึ้น ขณะที่เจ้าหน้าที่เวรเปลมีจำนวนไม่เพียงพอ ตั้งเป้าหมายผู้ป่วยจะต้องถูกคน ถูกที่ ทันเวลา เจ้าหน้าที่เวรเปลจะต้องเดินน้อย แต่ได้งานเยอะ เจ้าหน้าที่ผู้ขอใช้บริการใช้งานง่าย ตรวจสอบง่าย โดยเพิ่มระบบเวรเปลออนไลน์พัฒนาต่อยอดในแอปพลิเคชัน SPR Care ซึ่งเป็นแอปพลิเคชัน back office ของโรงพยาบาล ที่ใช้สำหรับการบันทึกวันลา การสแกนเข้างาน ซึ่งผลการดำเนินงานพบว่าได้ผลดี พนักงานเวรเปลไม่เกิดความผิดพลาดในการรับส่ง และเพิ่มประสิทธิภาพการทำงาน ทั้งความรวดเร็ว และปริมาณงาน
นายแพทย์ชนินทร์ จารุวัฒนมงคล ผู้อำนวยการโรงพยาบาลสวรรค์ประชารักษ์ กล่าวว่า หลังจากใช้ระบบเวรเปลออนไลน์ พบว่าได้ผลดี ไม่เกิดความผิดพลาดในการรับส่ง จากเดิมที่เคยส่งผิดคนผิดที่เฉลี่ยเดือนละ 8 ครั้ง ช่วยให้ทำงานได้เพิ่มขึ้นเป็น 600-700 เที่ยวต่อวัน เสร็จสิ้นภายใน 15.00 น. ขณะที่ระบบเดิมที่ใช้การจดบันทึกในสมุดที่มีประมาณ 380 เที่ยวต่อวัน จะเหลืออีกประมาณ 20 เที่ยวที่ต้องจัดเจ้าหน้าที่นอกเวลาช่วง 16.00-18.00 น. และทำให้ผู้ป่วยรับบริการเร็วขึ้น เช่นผู้ป่วยรอกลับบ้านที่จะลำดับบริการไว้หลังสุดใช้เวลารอเฉลี่ย 87 นาที หลังใช้ระบบออนไลน์เหลือเวลารอคอย 34 นาที หรือกรณีผู้ป่วยหนักเร่งด่วน เดิมส่วนใหญ่ต้องรอเวรเปลเกิน 10 นาที ใช้เวลาลดลงเหลือน้อยกว่า 5 นาที
ทั้งนี้ การใช้งานระบบเวรเปลออนไลน์ พยาบาลที่ขอใช้เวรเปลจะเข้าแอปพลิเคชัน SPR Care ใส่ HNของผู้ป่วย ระบุใบงานให้ชัดเจนว่า จะขอส่งไปทำอะไร ที่ไหนอย่างไร และบันทึก งานจะถูกส่งเข้ามายังศูนย์จ่ายงานเวรเปลซึ่งจะเห็นสถานะของเจ้าหน้าที่เวรเปลแบบเรียลไทม์ ที่ว่างและอยู่ใกล้งานนั้นที่สุด เพื่อจ่ายงานนั้นให้ ทำให้เจ้าหน้าที่เวรเปลไม่ต้องเสียเวลาและกำลังในการเดินกลับมาที่ศูนย์จ่ายงาน ผู้ป่วยได้รับบริการเร็วขึ้น ด้านเจ้าหน้าที่เวรเปลเมื่อได้รับการแจ้งเตือนจากแอปพลิเคชันจะกดรับทราบ ใบงานก็จะแสดงขึ้นมา เมื่อไปถึงตัวผู้ป่วยจะสแกนคิวอาร์โค้ดบนป้ายข้อมือผู้ป่วย ตรวจสอบความถูกต้องว่ารับถูกคนหรือไม่ หากถูกต้องให้กดยืนยัน หากไม่ถูกก็จะแจ้งเตือนว่าไม่ถูกคน เมื่อไปถึงจุดหมายจะสแกนส่งตัว และกดยืนยันการส่งได้ หากส่งผิดที่จะมีการแจ้งเตือน เมื่อทำครบกระบวนการก็ถือเป็นการปิดงาน 1 งาน หากมีงานที่เกิดขึ้นใกล้กัน ศูนย์ฯ เห็นสถานะว่าว่างแล้วก็จะส่งงานใหม่ให้ ทำให้ไปรับผู้ป่วยได้รวดเร็วยิ่งขึ้น
******************************************24 ตุลาคม 2563
วันเสาร์ที่ 24 ตุลาคม 2563
23 ตุลาคม วันปิยมหาราช น้อมสำนึกในพระมหากรุณาธิคุณอันหาที่สุดมิได้
23 ตุลาคม วันปิยมหาราช น้อมสำนึกในพระกรุณาธิคุณอันหาที่สุดมิได้
น้อมสำนึกในพระมหากรุณาธิคุณอันหาที่สุดมิได้
ปวงข้าพระพุทธเจ้า ข้าราชการ ลูกจ้าง และพนักงานราชการ สำนักงานปลัดกระทรวงกลาโหม
วันเสาร์ที่ 24 ตุลาคม 2563
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข น้อมนำไปถวายพระสงฆ์ ณ วัดเขาแก้ววรวิหาร อ.เสาไห้ จ.สระบุรี
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข น้อมนำไปถวายพระสงฆ์ที่จำพรรษากาลถ้วนไตรมาส ณ วัดเขาแก้ววรวิหาร อ.เสาไห้ จ.สระบุรี
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข น้อมนำไปถวายพระสงฆ์ที่จำพรรษากาลถ้วนไตรมาส ณ วัดเขาแก้ววรวิหาร อ.เสาไห้ จ.สระบุรี เพื่อเป็นการทำนุบำรุงพระพุทธศาสนา พร้อมมอบยาตำราหลวง ตู้ยา และทุนการศึกษาแก่โรงเรียนในความอุปถัมภ์ของวัดเขาแก้ววรวิหาร
วันนี้ (24 ตุลาคม 2563) ที่วัดเขาแก้ววรวิหาร ต.ต้นตาล อ.เสาไห้ จ.สระบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานถวายผ้าพระกฐินพระราชทานของกระทรวงสาธารณสุข ประจำปี 2563 โดยมี นายแพทย์เกียรติภูมิ วงศ์รจิต ปลัดกระทรวงสาธารณสุข ผู้บริหาร ข้าราชการและเจ้าหน้าที่ พุทธศาสนิกชน ร่วมพิธี
ดร.สาธิต กล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข น้อมนำไปถวายพระสงฆ์ที่จำพรรษากาลถ้วนไตรมาส ณ วัดเขาแก้ววรวิหาร อำเภอเสาไห้ จังหวัดสระบุรี เพื่อสืบสานวัฒนธรรมและประเพณีอันดีงามของพุทธศาสนิกชนในการทำนุบำรุงพระพุทธศาสนา และบำรุงพระอาราม มีผู้บริหาร ข้าราชการ เจ้าหน้าที่กระทรวงสาธารณสุข และประชาชนผู้มีจิตศรัทธาได้ร่วมทำบุญสมทบถวายผ้าพระกฐินพระราชทานเป็นเงินทั้งสิ้น 1,361,999 บาท (หนึ่งล้านสามแสนหกหมื่นหนึ่งพันเก้าสิบเก้าบาทถ้วน) และมอบตู้ยา ยาตำราหลวง และทุนการศึกษาให้แก่โรงเรียนในอุปถัมภ์จำนวน 5 โรงเรียน ๆ ละ 5,000 บาท ได้แก่ 1.โรงเรียนวัดต้นตาล 2.โรงเรียนปริยัติเขาแก้ววรวิหาร 3.โรงเรียนวัดพระยาทด 4.โรงเรียนวัดโพธิ์นาควิทยานุสรณ์ 5.โรงเรียนเสาไห้วิมลวิทยานุกูล และวงดุริยางค์โรงเรียนเสาไห้วิมลวิทยานุกูล 5,000 บาท
สำหรับเครื่องพระกฐินพระราชทานประจำปีพุทธศักราช 2563 ประกอบด้วย 1.เครื่องสักการะบูชา ได้แก่ ผ้าห่มพระประธาน 1 ผืน เทียนพระปาติโมกข์ 1 ชุด 2.องค์พระกฐิน ได้แก่ ไตรจีวร บาตรอย่างดีพร้อมถุงบาตร โคมไฟตั้งโต๊ะ ช้อนส้อมคาว-หวานพร้อมซองบรรจุ ปิ่นโตสแตนเลส กระติกน้ำไฟฟ้า ขนาดบรรจุ 2.5 ลิตร พรม หมอนหนุนพร้อมปลอกหมอนสีเหลือง ผ้าแพรสีเหลือง อย่างละ 1 ชุด 3.เครื่องมือโยธา ได้แก่ ชุดอุปกรณ์เครื่องมืองานช่างทั่วไป 1 กล่อง ประกอบด้วย ไขควง ค้อน คีม
วัดเขาแก้ววรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์มหานิกาย อยู่ห่างจากที่ว่าการอำเภอ 6 กิโลเมตร มีเนื้อที่ 24 ไร่ 3 งาน 75 ตารางวา ตั้งอยู่บนภูเขาลูกเล็กๆ มีลักษณะรูปทรงกลม เป็นหินปูนสูงจากพื้นล่าง 15 เมตร เป็นวัดราษฎร์สร้างในสมัยกรุงศรีอยุธยา ในรัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4 ได้ทรงบูรณะปฏิสังขรณ์พระอุโบสถขึ้นใหม่ มีลักษณะทรงไทย ฐานประดับด้วยสิงห์ปูนปั้น ภายในประดิษฐานพระพุทธรูปปางมารวิชัย โบราณสถานประกอบด้วย พระเจดีย์ ภายในบรรจุพระบรมสารีริกธาตุและพระธาตุสาวก พระพุทธบาทจำลอง พระปรางค์ ศาลาการเปรียญ หอสวดมนต์ หอระฆัง ศาลาทับบุญอนุสรณ์ (หลวงพ่อสร้อยวิจาโร) กุฎีสงฆ์ เมรุ ศาลาธรรมสังเวช ปัจจุบันท่านเจ้าคุณพระวิสุทธิโสภณ เจ้าคณะอำเภอเสาไห้ เป็นเจ้าอาวาส วัดเขาแก้ววรวิหาร มีพระจำพรรษา 13 รูป เณร 8 รูป รวม 21 รูป วัดแห่งนี้ยังมีคำร่ำลือกันว่าบางวันจะมีคนเห็นดวงแก้วเหนือวิหาร เชื่อกันเป็นการแสดงปาฏิหาริย์ของสิ่งศักดิ์สิทธิ์ที่บรรจุอยู่ในองค์พระเจดีย์
******************************************24 ตุลาคม 2563
วันเสาร์ที่ 24 ตุลาคม 2563
นายกรัฐมนตรีนำคณะรัฐมนตรี ร่วมพิธีเจริญพระพุทธมนต์ เพื่อความเป็นสิริมงคลของประเทศ
นายกรัฐมนตรีนำคณะรัฐมนตรี ร่วมพิธีเจริญพระพุทธมนต์ เพื่อความเป็นสิริมงคลของประเทศ
วันนี้ (24 ต.ค.63) เวลา 19.00 น. ณ พระอุโบสถวัดพระเชตุพนวิมลมังคลาราม ได้จัดพิธีเจริญพระพุทธมนต์ โดยสมเด็จพระมหารัชมงคลมุนี กรรมการมหาเถรสมาคม เป็นประธานฝ่ายสงฆ์ พร้อมด้วยพระพรหมเสนาบดี กรรมการมหาเถรสมาคม พระธรรมรัตนากร เจ้าอาวาสวัดพระเชตุพนวิมลมังคลาราม และพระเถรานุเถระ ร่วมเจริญพระพุทธมนต์ โดยมี พลเอก ประยุทธ์ จันทร์โอชา นายกรัฐมนตรี เป็นประธานฝ่ายฆราวาส พร้อมด้วยคณะรัฐมนตรี ประกอบด้วย นายวิษณุ เครืองาม รองนายกรัฐมนตรี นายอนุชา นาคาศัย รัฐมนตรีประจำสำนักนายกรัฐมนตรี นายอาคม เติมพิทยาไพสิฐ รัฐมนตรีว่าการกระทรวงการคลัง นายสุชาติ ชมกลิ่น รัฐมนตรีว่าการกระทรวงแรงงาน นายอิทธิพล คุณปลื้ม รัฐมนตรีว่าการกระทรวงวัฒนธรรม นายสมศักดิ์ เทพสุทิน รัฐมนตรีว่าการกระทรวงยุติธรรม นายณัฏฐพล ทีปสุวรรณ รัฐมนตรีว่าการกระทรวงศึกษาธิการ นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พลเอกชัยชาญ ช้างมงคล รัฐมนตรีช่วยว่าการกระทรวงกลาโหม คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ และพุทธศาสนิกชนร่วมในพิธีจำนวนมาก
สำหรับพิธีเจริญพระพุทธมนต์ในครั้งนี้ จัดขึ้นเพื่อความเป็นสิริมงคลให้บ้านเมืองเกิดความสงบเรียบร้อย ผ่านพ้นอุปสรรคและอันตรายทั้งปวง โดยใช้บทเจริญพระพุทธมนต์ที่ใช้ในพิธีเจริญพระพุทธมนต์เนื่องในโอกาสส่งท้ายปีเก่าต้อนรับปีใหม่ที่ใช้เป็นประจำทุกปี ตั้งแต่ในรัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4 ซึ่งประยุกต์มาจากพิธีพราหมณ์กับพิธีทางพระพุทธศาสนา เพื่อป้องกันภัยพิบัติและอุปัทวันตรายทั้งปวง อีกทั้ง ให้เกิดความสุข ความสามัคคี ความเจริญรุ่งเรือง เป็นสิริมงคลแก่ชีวิตและประเทศชาติ
----------------------------------------
วันเสาร์ที่ 24 ตุลาคม 2563
นายกฯ กล่าวคำปราศรัยวันสหประชาชาติ ย้ำไทยยึดมั่นในระบบพหุภาคีนิยม และพร้อมสนับสนุนเวทีสหประชาชาติ
นายกฯ กล่าวคำปราศรัยวันสหประชาชาติ ย้ำไทยยึดมั่นในระบบพหุภาคีนิยม และพร้อมสนับสนุนเวทีสหประชาชาติ
วันนี้ (24 ต.ค.63) เวลา 12.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวคำปราศรัยผ่านทางวิทยุกระจายเสียงแห่งประเทศไทยอันจะสร้างความตระหนักรู้เกี่ยวกับความสำคัญของสหประชาชาติให้ประชาชนชาวไทย เนื่องในวันสหประชาชาติ ประจำปี 2563 โดยสรุปสาระสำคัญ ดังนี้
นายกรัฐมนตรีกล่าวว่า วันที่ 24 ตุลาคม ของทุกปี เป็นวันสหประชาชาติ คือวันแห่งการก่อตั้งองค์การสากลระหว่างประเทศที่มีความสำคัญที่สุด มีบทบาทสำคัญในการรับมือกับความท้าทายต่าง ๆ เสริมสร้างสันติภาพและความมั่นคง ส่งเสริมสิทธิมนุษยชน ตลอดจนดำเนินงานเพื่อการพัฒนาที่ยั่งยืน ซึ่งในปีนี้เป็นวาระครบรอบ 75 ปีแห่งการก่อตั้งสหประชาชาติ โดยที่ผ่านมา ไทยยึดมั่นในระบบพหุภาคีนิยมและสนับสนุนสหประชาชาติ โดยได้แลกเปลี่ยนประสบการณ์และแบ่งบันแนวปฏิบัติอย่างต่อเนื่อง โดยเฉพาะเรื่องการพัฒนาอย่างยั่งยืนบนพื้นฐานของหลักปรัญชาของเศรษฐกิจพอเพียง รวมถึงหลักประกันสุขภาพถ้วนหน้าที่ครอบคลุม ซึ่งได้รับคำชื่นชมจากประเทศต่าง ๆ ทั่วโลก
ทั้งนี้ ไทยมุ่งมั่นที่จะต่อยอดความร่วมมือกับประชาคมระหว่างประเทศ จะส่งเสริมให้ไทยมีบทบาทที่เข้มแข็งและสร้างสรรค์ เป็นกำลังสำคัญในสหประชาชาติเพื่อบรรลุเป้าประสงค์ใน 3 เสาหลัก 1.การรักษาสันติภาพและความมั่นคง 2.การพัฒนาอย่างยั่งยืน และ 3.การส่งเสริมการคุ้มครองสิทธิมนุษยชน ซึ่งเมื่อเดือนกันยายนที่ผ่านมา นายกรัฐมนตรีได้เข้าร่วมการประชุมสมัชชาสหประชาชาติ สมัยสามัญ ครั้งที่ 74 ผ่านการประชุมทางไกล และได้ย้ำว่า วัคซีนและยารักษาโควิด-19 ต้องเป็นสินค้าสาธารณะของโลกที่ทุกประเทศจะต้องมีสิทธิในการเข้าถึงอย่างเท่าเทียมกัน
นอกจากนี้ นายกรัฐมนตรีได้เน้นย้ำถึงบทบาทของไทยที่กำลังขับเคลื่อนเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy) หรือ BCG และมุ่งมั่นที่จะแสดงบทบาทที่สร้างสรรค์เพื่อสนับสนุนสหประชาชาติและทำงานร่วมกันกับประชาคมระหว่างประเทศ เพื่อให้โลกของเรากลับมาดีขึ้นกว่าเดิม และมีการพัฒนาที่ยั่งยืน เป็นโลกที่น่าอยู่สำหรับทุกคนและอนุชนคนรุ่นหลังต่อไป
วันพฤหัสบดีที่ 22 ตุลาคม 2563
“คลัง” กดปุ่มพัฒนาระยะแรกโครงการจัดสร้าง “สวนป่าเบญจกิติ” มอบกองทัพบกเข้าก่อสร้าง พ.ย.นี้ พร้อมเฉลิมพระเกียรติวันแม่ปี 64
“คลัง” ไฟเขียว กรมธนารักษ์-กองทัพบก ลงนามข้อตกลงโครงการจัดสร้าง “สวนป่าเบญจกิติ” มั่นใจ “เฟสแรก” ลุยปรับภูมิทัศน์-เพิ่มพื้นที่สีเขียวเต็มพื้นที่ก่อสร้างระยะแรกแล้วเสร็จ เพื่อเตรียมการจัดงานเฉลิมพระเกียรติ สมเด็จพระบรมราชชนนีพันปีหลวง
“คลัง” ไฟเขียว กรมธนารักษ์-กองทัพบก ลงนามข้อตกลงโครงการจัดสร้าง “สวนป่าเบญจกิติ” มั่นใจ “เฟสแรก” ลุยปรับภูมิทัศน์-เพิ่มพื้นที่สีเขียวเต็มพื้นที่ ก่อสร้างระยะแรกแล้วเสร็จ เพื่อเตรียมการ จัดงานเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวันที่ 12 สิงหาคม 2564
นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยภายหลังการประชุมคณะกรรมการอำนวยการจัดสร้างสวนป่า “เบญจกิติ” ครั้งที่ 1/2563 ว่า ทาง กรมธนารักษ์ ได้รายงานความคืบหน้าการสร้างสวนป่าเบญจกิติ ในพื้นที่โรงงานยาสูบ ของการยาสูบแห่งประเทศไทย ภายหลังการส่งมอบพื้นที่ 259 ไร่ เป็นที่เรียบร้อย โดยงบประมาณในการก่อสร้างกว่า 652 ล้านบาท คาดว่าจะสามารถเปิดให้บริการได้ ประมาณเดือนกุมภาพันธ์ 2565 โดยเตรียมลงนามบันทึกข้อตกลง ความร่วมมือในการดำเนินงานในวันที่ 26 ตุลาคม 2563 เพื่อดำเนินการก่อสร้างในโครงการทั้งหมด
สำหรับแผนการพัฒนาโครงการแบ่งเป็น 2 ระยะ คือ โดยระยะ1 เริ่มเดือนพฤศจิกายนนี้ เพื่อดำเนินการปรับปรุงภูมิทัศน์ให้เป็นไปตามแนวทางการออกแบบทั้งหมด และปลูกต้นไม้เพิ่มในพื้นที่สีเขียว คาดว่าจะก่อสร้างแล้วเสร็จในเดือนมิถุนายนปี 2564 เพื่อให้มีช่วงเวลาสำหรับเตรียมจัดงานเฉลิมพระเกียรติสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง ในวันที่ 12 สิงหาคม 2564 ส่วนระยะ 2 ทางกองทัพบกจะเข้าไปก่อสร้างในส่วนของอาคารและพิพิธภัณฑ์ต่างๆ คาดว่าจะใช้ระยะเวลาในการดำเนินงานแล้วเสร็จและเปิดให้บริการประชาชนเข้าชมได้ประมาณเดือนกุมภาพันธ์ 2565
“ผมได้ย้ำให้ผู้ออกแบบดูเรื่องหอชมเมือง เพราะมีความจำเป็นมาก เนื่องจากจะเป็นDestination ของกรุงเทพฯ โดยให้เตรียมกำหนดพื้นที่ที่มีความเหมาะสมไว้ก่อน ส่วนเรื่องงบประมาณทางรัฐบาลจะมาดูอีกครั้ง นอกจากนี้ได้กำชับให้กรมธนารักษ์ และหน่วยงานที่รับผิดชอบ หาแนวทางในการนำระบบโซลาร์เซลล์มาติดตั้งในพื้นที่สวนป่าโดยเฉพาะการผลิตพลังงานกังหันน้ำชัยพัฒนาเพื่อบำบัดน้ำเสีย จะมีการติดตั้งไว้ในบึงบริเวณพื้นที่โครงการ ขณะที่ระบบไฟฟ้าที่ใช้ส่องสว่างภายในสวนทั้งหมดจะมีการใช้ระบบโซลาร์เซลล์ด้วยเช่นกัน ถือเป็นการช่วยรักษาระบบนิเวศที่เป็นมิตรกับสิ่งแวดล้อมได้อย่างมีประสิทธิภาพ”นายสันติ กล่าว
วันพฤหัสบดีที่ 22 ตุลาคม 2563
รมว.วธ.ร่วมการประชุมรัฐมนตรีอาเซียนที่กำกับดูแลงานด้านวัฒนธรรม และศิลปะ ครั้งที่ ๙ (ASEAN Ministers Responsible for Culture and Arts: AMCA)
รมว.วธ.ร่วมการประชุมรัฐมนตรีอาเซียนที่กำกับดูแลงานด้านวัฒนธรรม และศิลปะ ครั้งที่ ๙ (ASEAN Ministers Responsible for Culture and Arts: AMCA)
วันที่ ๒๒ ตุลาคม ๒๕๖๓ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ในฐานะหัวหน้าคณะผู้แทนไทย ร่วมการประชุมรัฐมนตรีอาเซียนที่กำกับดูแลงานด้านวัฒนธรรม และศิลปะ ครั้งที่ ๙ (ASEAN Ministers Responsible for Culture and Arts: AMCA) และการประชุมที่เกี่ยวข้องกับประเทศคู่เจรจา หัวข้อ “ผลกระทบของโรคติดเชื้อไวรัสโคโรนา 2019 และหนทางต่อไปของภาควัฒนธรรมและศิลปะ” (Impact of COVID-19 & Way Forward for the Culture and Arts Sector) ผ่านระบบการประชุมทางไกล โดยนายอิทธิพล คุณปลื้ม เข้าร่วมการประชุมรัฐมนตรีวัฒนธรรมอาเซียน (AMCA) ครั้งที่ ๙ ในวาระที่ ๑ และวาระที่ ๒ การประชุมรัฐมนตรีวัฒนธรรมอาเซียนและประเทศ คู่เจรจา+๓ (AMCA+๓) ครั้งที่ ๙ และในเวลา ๑๓.๐๐ น. มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เข้าร่วมการประชุมวาระที่ ๓ รัฐมนตรีวัฒนธรรมอาเซียน และจีน (AMCA+China) ครั้งที่ ๕ การประชุมวาระที่ ๔ รัฐมนตรีวัฒนธรรมอาเชียน และญี่ปุ่น (AMCA+Japan) ครั้งที่ ๔ และการประชุมวาระที่ ๕ รัฐมนตรีวัฒนธรรมอาเซียน และสาธารณรัฐเกาหลี (AMCA+ROK) ครั้งที่ ๔ โดยมี นายดาโต๊ะ ปาดูกา ลิม จ๊อก ฮอย (Dato Paduka Lim Jock Hoi) เลขาธิการอาเซียน นางยุถิกา อิศรางกูร ณ อยุธยา ผู้ช่วยปลัดกระทรวงวัฒนธรรม คณะรัฐมนตรีทางด้านวัฒนธรรม และศิลปะระหว่างประเทศในอาเซียน และประเทศคู่เจรจา จีน ญี่ปุ่น สาธารณรัฐเกาหลี และผู้แทนของกระทรวงวัฒนธรรมประเทศไทย เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม กรุงเทพฯ
วันพฤหัสบดีที่ 22 ตุลาคม 2563
สธ. ให้การดูแลผู้บาดเจ็บและประชาชนที่ได้รับผลกระทบจากเหตุท่อส่งแก๊สระเบิด จ.สมุทรปราการ
กระทรวงสาธารณสุข ดูแลผู้บาดเจ็บจากเหตุท่อแก็สระเบิดในนิคมอุตสาหกรรมเอเชีย (สุวรรณภูมิ) จ.สมุทรปราการ และดูแลประชาชนที่ได้รับผลกระทบ เบื้องต้นได้รับรายงานผู้บาดเจ็บ 51 ราย เสียชีวิต 3 ราย ตั้งจุดคัดกรอง และดูแลประชาชนที่ศูนย์อพยพที่ อบต.เป
กระทรวงสาธารณสุข ดูแลผู้บาดเจ็บจากเหตุท่อแก็สระเบิดในนิคมอุตสาหกรรมเอเชีย (สุวรรณภูมิ) จ.สมุทรปราการ และดูแลประชาชนที่ได้รับผลกระทบ เบื้องต้นได้รับรายงานผู้บาดเจ็บ 51 ราย เสียชีวิต 3 ราย ตั้งจุดคัดกรอง และดูแลประชาชนที่ศูนย์อพยพที่ อบต.เปร็ง พร้อมสนับสนุนหน้ากากป้องกันแก๊ส และควันไฟ
วันนี้ (22 ตุลาคม 2563) นายแพทย์สุเทพ เพชรมาก ผู้ตรวจราชการกระทรวงสาธารณสุขเขตสุขภาพที่ 6 กล่าวว่า บ่ายวันนี้ เกิดเหตุระเบิดและไฟไหม้บริเวณท่อส่งแก๊สเป็นวงกว้างในชุมชนพื้นที่ ตำบลคลองสวนเปร็ง บ้านประกาศ และบางพลีน้อย อำเภอบางบ่อ จังหวัดสมุทรปราการ มีเพลิงไหม้บ้านเรือนประชาชน เบื้องต้นได้รับรายงานจากนายแพทย์สาธารณสุขจังหวัดสมุทรปราการ ว่า ณ เวลา 16.30 น. เบื้องต้นมี ผู้เสียชีวิตรวม 3 ราย (เสียชีวิต ณ จุดเกิดเหตุ 1 ราย) ผู้บาดเจ็บ 51 ราย โดย รพ.สมุทรปราการ ได้ส่งหน่วยแพทย์ฉุกเฉินในพื้นที่ระดมเข้าช่วยเหลือผู้บาดเจ็บ รพ.บางบ่อ และ รพ.บางเสาธง ได้ตั้งหน่วยดูแลรักษา คัดกรอง และปฐมพยาบาลผู้บาดเจ็บ เพื่อลำเลียงส่ง รพ.ในพื้นที่ และรพ.จังหวัดใกล้เคียง ดังนี้
1. รพ.บางบ่อ 11 ราย (เสียชีวิต 2 ราย)
2. รพ.บางเสาธง 8 ราย
3. รพ.จุฬารัตน์11 4 ราย
4. รพ.รวมชัยประชารักษ์ 8 ราย
5. รพ.บ้านโพธิ์ 6 ราย
6. รพ.บางปะกง 10 ราย
7. รพ.ลาดกระบัง 5 ราย
8. รพ.พุทธโสธร 2 ราย
นอกจากนี้ได้ประสานหอผู้ป่วยไฟไหม้น้ำร้อนลวกกรณีต้องดูแลผู้ป่วยที่มีอาการรุนแรงเพิ่มเติมที่สถาบันการแพทย์จักรีนฤบดินทร์ บางพลี, รพ.รามาธิบดี พญาไท ,รพ.นพรัตน์ราชธานี กรมการแพทย์,รพ. ชลบุรี และ รพ.ระยอง รวมถึง ประสานให้กองโรคจากการประกอบอาชีพฯ และสำนักงานป้องกันและควบคุมโรคที่ 6 จังหวัดชลบุรี ร่วมตรวจคุณภาพอากาศพื้นที่โดยรอบจุดเกิดเหตุ และคัดกรอง ประเมินผลกระทบต่อสุขภาพ ช่วยเหลือแก่ผู้ที่ได้รับผลกระทบ และประชาชนในศูนย์อพยพ อบต.เปร็ง อ.บางบ่อ สนับสนุนหน้ากากคาร์บอน 200 ชิ้น หน้ากาก N 95 จำนวน 50 ชิ้น และหน้ากาก N 95 คาร์บอน จำนวน 60 ชิ้น รวมทั้งหมด 310 ชิ้น ช่วยเหลือประชาชนในพื้นที่ที่อาจได้รับผลกระทบจากแก๊สและควันไฟในพื้นที่
************************************** 22 ตุลาคม 2563
วันพฤหัสบดีที่ 22 ตุลาคม 2563
รมว.วธ. ร่วมพิธีบำเพ็ญกุศล และทำบุญตักบาตรพระสงฆ์ในกิจกรรมน้อมรำลึกเนื่องในวันคล้ายวันพระราชสมภพครบ ๑๒๐ ปี สมเด็จพระศรีนครินทราบรมราชชนนี
รมว.วธ. ร่วมพิธีบำเพ็ญกุศล และทำบุญตักบาตรพระสงฆ์ในกิจกรรมน้อมรำลึกเนื่องในวันคล้ายวันพระราชสมภพครบ ๑๒๐ ปี สมเด็จพระศรีนครินทราบรมราชชนนี
วันที่ ๒๑ ตุลาคม ๒๕๖๓ เวลา ๐๗.๓๐ น. พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา เป็นประธานในพิธีบำเพ็ญกุศลและทำบุญตักบาตรพระสงฆ์ในกิจกรรมน้อมรำลึกเนื่องในวันคล้ายวันพระราชสมภพครบ ๑๒๐ ปี สมเด็จพระศรีนครินทราบรมราชชนนี โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม องคมนตรี ประธานรัฐสภา ประธานศาลฎีกา คณะรัฐมนตรีและคู่สมรส หัวหน้าส่วนราชการ และหน่วยงานที่เกี่ยวข้อง เข้าร่วมพิธี ณ อุทยานเฉลิมพระเกียรติสมเด็จพระศรีนครินทราบรมราชชนนี เขตคลองสาน กรุงเทพฯ ในการนี้ รัฐมนตรีว่าการกระทรวงวัฒนธรรม และผู้บริหารกระทรวงวัฒนธรรม เข้าร่วมกิจกรรมปลูกต้นไม้เนื่องใน “วันรักต้นไม้ประจำปีของชาติ” เยี่ยมชมนิทรรศการและการให้บริการทางการแพทย์ โดยมูลนิธิถันยรักษ์ในพระราชูปถัมภ์สมเด็จพระศรีนครินทราบรมราชชนนี และมูลนิธิแพทย์อาสาสมเด็จพระศรีนครินทราบรมราชชนนี (พอ.สว.) รวมทั้ง เข้าชมบ้านจำลอง พิพิธภัณฑ์ A “ห้องสร้อยสังวาลย์สวรรค์” และพิพิธภัณฑ์ B “ห้องสร้างสรรค์สว่างไสว”
วันพฤหัสบดีที่ 22 ตุลาคม 2563
“ดีอีเอส” ร่วมสภากาชาดไทย สร้างมติใหม่จัดงานสภากาชาดปี 2563 แบบ New Normal ภายใต้แนวคิด "Connectivity of Giving #ให้ด้วยใจไร้พรมแดน”
“ดีอีเอส” ร่วมสภากาชาดไทย สร้างมติใหม่จัดงานสภากาชาดปี 2563 แบบ New Normal ภายใต้แนวคิด "Connectivity of Giving #ให้ด้วยใจไร้พรมแดน”
เมื่อวันที่ 21 ตุลาคม 2563 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ดีอีเอส ร่วมประชุมกรรมการแผนกประชาสัมพันธ์งานกาชาดประจำปี 2563 ครั้งที่ 1 ณ ห้องประชุมอำนวยนรธรรม ชั้น 4 สำนักงานจัดหารายได้ สภากาชาดไทย โดยร่วมพิจารณาวาระสำคัญ ได้แก่ รูปแบบการจัดงานกาชาดออนไลน์ กิจกรรมพิเศษภายในงาน และแนวทางการประชาสัมพันธ์งานกาชาดออนไลน์ ซึ่งในปีนี้สภากาชาดกำหนดจัดงานในรูปแบบแพลตฟอร์มงานกาชาดออนไลน์ บนเว็บไซต์ www.งานกาชาด.com ภายใต้แนวคิด "Connectivity of Giving #ให้ด้วยใจไร้พรมแดน” ระหว่างวันที่ 19-29 ธันวาคม 2563 รวม 11 วัน ตลอด 24 ชั่วโมง เพื่อสร้างมติใหม่ของการจัดงานสภากาชาด แบบ New Normal แต่ยังคงไว้ซึ่งอัตลักษณ์ของงานกาชาดประจำปีและเพื่อหารายได้โดยเสด็จพระราชกุศลบำรุงสภากาชาด
***************
วันพฤหัสบดีที่ 22 ตุลาคม 2563
รพ.สต.หนองสีดา จ.สระบุรี ต้นแบบศูนย์ร่วมสุข ดูแลฟื้นฟูใกล้บ้าน ลดแออัดในโรงพยาบาลใหญ่
เลขานุการรัฐมนตรีว่าการกระทรวงสาธารณสุข ชื่นชมรพ.สต.หนองสีดา เป็นต้นแบบศูนย์ร่วมสุขในพื้นที่ ดูแลบำบัดฟื้นฟูร่างกายผู้ป่วยทุกกลุ่มวัย ทั้งผู้ป่วยหลอดเลือดสมอง เด็กพัฒนาการช้า ผู้สูงอายุ และคนพิการ
เลขานุการรัฐมนตรีว่าการกระทรวงสาธารณสุข ชื่นชมรพ.สต.หนองสีดา เป็นต้นแบบศูนย์ร่วมสุขในพื้นที่ ดูแลบำบัดฟื้นฟูร่างกายผู้ป่วยทุกกลุ่มวัย ทั้งผู้ป่วยหลอดเลือดสมอง เด็กพัฒนาการช้า ผู้สูงอายุ และคนพิการ โดยการมีส่วนร่วมของ เจ้าหน้าที่สาธารณสุข ชุมชนอสม. และจิตอาสา ทำให้ผู้ป่วยได้รับการฟื้นฟูใกล้บ้าน คุณภาพชีวิตดีขึ้น ช่วยลดแออัดในโรงพยาบาลขนาดใหญ่
วันนี้ (22 ตุลาคม 2563) ที่จังหวัดสระบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข พร้อมนายแพทย์สมยศ ศรีจารนัย สาธารณสุขนิเทศก์ เขตสุขภาพที่ 4 และคณะผู้บริหาร ลง​พื้นที่​ตรวจเยี่ยมให้กำลังใจเจ้าหน้าที่และอาสาสมัครสาธารณสุขประจำหมู่บ้าน ที่ โรงพยาบาลส่งเสริมสุขภาพตำบลหนองสีดา และ โรงพยาบาลส่งเสริมสุขภาพตำบลคชสิทธิ์
นายวัชรพงศ์ กล่าวว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ลง​พื้นที่​ตรวจเยี่ยมให้กำลังใจบุคลากรสาธารณสุขที่ทุ่มเท ดูแลสุขภาพประชาชนในพื้นที่ จังหวัดสระบุรี ซึ่งต้องขอชื่นชมโรงพยาบาลส่งเสริมสุขภาพตำบลหนองสีดา ที่ทำงานร่วมกับหน่วยงานท้องถิ่น จัดตั้งศูนย์ร่วมสุข ดูแลบำบัดฟื้นฟูร่างกายผู้ป่วยหลอดเลือดสมอง เด็กพัฒนาการช้า ผู้สูงอายุ และคนพิการในพื้นที่และโดยรอบ มีนักกายภาพบำบัดจาก โรงพยาบาลหนองแซง เจ้าหน้าที่โรงพยาบาลส่งเสริมสุขภาพตำบลและทีมอาสาสมัครสาธารณสุขประจำหมู่บ้าน และจิตอาสาในชุมชนช่วยกันดูแล สำหรับ อสม.และจิตอาสาฟื้นฟู จะทำหน้าที่ตรวจคัดกรองผู้ป่วย ช่วยนักกายภาพบำบัดและเจ้าหน้าที่ดูแลผู้ป่วยด้วยเครื่องพยุงฝึกเดิน เตียงฝึกยืน นวดกดจุด ราวฝึกเดินและยืดเหยียดกล้ามเนื้อ และพอกเข่าและตาด้วยสมุนไพร ส่งผลให้ผู้ป่วยที่เข้ารับบริการมีอาการดีขึ้นกว่าร้อยละ 30 และยังช่วยลดความแออัดของโรงพยาบาลใหญ่ได้ นอกจากนี้ รพ.สต. หนองสีดา ได้รับความร่วมมือจาก อบต.หนองหัวโพนำรถกู้ชีพเพื่อใช้รับส่งผู้ป่วย ทำให้ช่วยลดค่าใช้จ่ายในการเดินทางรักษา ถือได้ว่าเป็นชุมชนที่เข้มแข็ง และร่วมมือร่วมใจกันดูแลคนในชุมชน
ทั้งนี้ ศูนย์ร่วมสุข โรงพยาบาลส่งเสริมสุขภาพตำบลหนองสีดา เปิดให้บริการทุกวันพฤหัสบดี ให้บริการผู้ป่วยได้วันละ 30 คน ซึ่งศูนย์ฯ ได้สนับสนุนกายอุปกรณ์ให้ผู้ที่เข้ารักษานำไปใช้ในชีวิตประจำวันจำนวน 15 ราย เข้าไปปรับปรุงสภาพบ้านและสิ่งแวดล้อมจำนวน 7 หลัง และขึ้นทะเบียนผู้พิการ 8 ราย
**********************22 ตุลาคม 2563
วันพฤหัสบดีที่ 22 ตุลาคม 2563
ธพส. เตรียมจับมือ ทีโอที เล็งเปิดพื้นที่ศูนย์ประชุมฯ เชียงใหม่ ปั้นไอเดียจัดแข่งขันสตาร์ทอัพ ขานรับนโยบาย รมว.คลัง
ธพส. เตรียมเจรจาบริษัท ทีโอที จำกัด (มหาชน) เปิดพื้นที่สนับสนุนการแข่งขันสตาร์ทอัพที่ศูนย์ประชุมและแสดงสินค้านานาชาติฯ เชียงใหม่ หวังสานธุรกิจใหม่  สร้างรายได้สู่ชุมชน ขานรับนโยบาย รมว.คลัง เพื่อฟื้นฟูเศรษฐกิจฐานราก
บริษัท ธนารักษ์พัฒนาสินทรัพย์ จำกัด (ธพส.) เตรียมเจรจาบริษัท ทีโอที จำกัด (มหาชน) เปิดพื้นที่สนับสนุนการแข่งขันสตาร์ทอัพที่ศูนย์ประชุมและแสดงสินค้านานาชาติฯ เชียงใหม่ หวังสานธุรกิจใหม่ สร้างรายได้สู่ชุมชน ขานรับนโยบายรัฐมนตรีว่าการกระทรวงการคลังเพื่อฟื้นฟูเศรษฐกิจฐานราก
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด (ธพส.) เปิดเผยว่า ภายหลังจากเข้ารับนโยบายฟื้นฟูเศรษฐกิจจากนายอาคม เติมพิทยาไพสิฐ รัฐมนตรีว่าการกระทรวงการคลัง ธพส. มีแผนเข้าเจรจากับ ทีโอที เตรียมจัดกิจกรรมการแข่งขันสตาร์ทอัพขึ้น เพื่อค้นหานวัตกรรมและแนวธุรกิจใหม่ที่จะช่วยกระตุ้นเศรษฐกิจและสร้างรายได้ให้กับชุมชน โดย ธพส. จะให้การสนับสนุนพื้นที่จัดกิจกรรม ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา จังหวัดเชียงใหม่ ตลอดการจัดงาน
ปัจจุบันศูนย์ประชุมฯ เชียงใหม่ มีความพร้อมในการรองรับการประชุม การจัดงานนิทรรศการ และงานแสดงสินค้าในระดับประเทศ มีสิ่งอำนวยความสะดวกและการบริการที่ทันสมัย ทั้งนี้ หากมีการจัดกิจกรรมแข่งขันสตาร์ทอัพขึ้น ย่อมจะช่วยสร้างสีสันและกระตุ้นเศรษฐกิจให้กับจังหวัดเชียงใหม่และภาคเหนือ ทั้งยังผลักดันให้ผู้ประกอบการสตาร์ทอัพมีเวทีในการโชว์ไอเดีย เปิดโอกาสการขยายตัวทางธุรกิจให้เติบโตเป็นที่รู้จัก ที่สำคัญจะช่วยกระตุ้นกระแสเม็ดเงินให้ไหลเวียนเข้าสู่ระบบเศรษฐกิจฐานรากของประเทศได้ตามนโยบายของรัฐมนตรีว่าการกระทรวงการคลัง
ส่วนประชาสัมพันธ์ บริษัท ธนารักษ์พัฒนาสินทรัพย์ จำกัด (ธพส.)
โทร. 0 2142 2264
วันพฤหัสบดีที่ 22 ตุลาคม 2563
นายกรัฐมนตรี ห่วงประชาชนที่ได้ผลกระทบจากเหตุท่อส่งก๊าซรั่ว และเกิดเพลิงไหม้ จ.สมุทรปราการ สั่งบรรเทาความเดือดร้อนเบื้องต้น พร้อมเร่งตรวจสอบสาเหตุ
นายกรัฐมนตรี ห่วงประชาชนที่ได้ผลกระทบจากเหตุท่อส่งก๊าซรั่ว และเกิดเพลิงไหม้ จ.สมุทรปราการ สั่งบรรเทาความเดือดร้อนเบื้องต้น พร้อมเร่งตรวจสอบสาเหตุ
วันนี้(22ตุลาคม2563)นายอนุชาบูรพชัยศรีโฆษกประจำสำนักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีกระทรวงกลาโหมสั่งการให้หน่วยงานที่เกี่ยวข้องเร่งตรวจสอบเหตุท่อแก๊สรั่วจนเกิดเพลิงไหม้และเหตุระเบิดในพื้นที่ตำบลเปร็งอำเภอบางบ่อจังหวัดสมุทรปราการจนเป็นเหตุทำให้มีผู้เสียชีวิตและมีผู้บาดเจ็บสร้างความเสียหายต่อบ้านเรือนและทรัพย์สินของประชาชนที่อยู่ในระยะใกล้เคียงทำให้รถยนต์และรถจักรยานยนต์ถูกไฟไหม้ได้รับความเสียหาย
โดยนายกรัฐมนตรีได้กำชับเร่งให้ความช่วยเหลือประชาชนที่ได้รับผลกระทบเพื่อบรรเทาความเดือดร้อนในเบื้องต้นแล้วพร้อมกันนี้ยังได้แสดงความเสียใจต่อครอบครัวผู้เสียชีวิตและผู้ที่ได้รับบาดเจ็บรวมถึงประชาชนที่ได้รับผลกระทบขอให้หน่วยงานที่เกี่ยวข้องตรวจสอบสาเหตุอย่างละเอียดโดยเฉพาะผลกระทบต่อสุขภาพของประชาชนทั้งนี้ให้จัดตั้งศูนย์ควบคุมเหตุฉุกเฉินแจ้งเตือนประชาชนให้รับทราบและเร่งแก้ไขสถานการณ์อย่างเต็มที่และให้รายงานความคืบหน้าให้ทราบต่อไป
------------------------------
วันพฤหัสบดีที่ 22 ตุลาคม 2563
บีโอไอหารือนักลงทุนเกาหลี
บีโอไอหารือนักลงทุนเกาหลี
บีโอไอหารือนักลงทุนเกาหลี
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (ที่ 4 จากซ้าย) พร้อมด้วยทีมผู้บริหารของบีโอไอ ร่วมประชุมกับนายคิม โดซูน ประธานหอการค้าเกาหลี-ไทย ผู้บริหารหอการค้าฯ และนายกสมาคมผู้ผลิตชิ้นส่วนของซัมซุง และแอลจี เพื่อแลกเปลี่ยนความคิดเห็นต่อการชักจูงการลงทุนในอุตสาหกรรมที่เกาหลีมีศักยภาพ รวมทั้งแนวทางแก้ไขปัญหาและอุปสรรคที่มีผลต่อการลงทุนของกลุ่มบริษัทเกาหลีในช่วงสถานการณ์โควิด-19 เพื่อรักษาและขยายฐานการลงทุนของเกาหลีในไทย ณ โรงแรมดุสิต ธานี พัทยา จังหวัดชลบุรี เมื่อเร็วๆ นี้
วันพฤหัสบดีที่ 22 ตุลาคม 2563
ธ.ก.ส. ร่วมงาน Money Expo 2020 ครั้งที่ 20
ธ.ก.ส. นำเงินฝากออมทรัพย์ทวีโชค ผลิตภัณฑ์เงินฝาก สินเชื่อ New Gen Hug บ้านเกิด บริการทางการเงิน  พร้อมแคมเปญพิเศษมากมาย ร่วมงานมหกรรมการเงิน Money Expo ครั้งที่ 20 Money Expo 2020 ณ ชาเลนเจอร์ ฮอลล์ 1-2 อิมแพค เมืองทองธานี 22 – 25 ตุลาคม 2563
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงาน Money Expo 2020 ครั้งที่ 20 ที่จัดขึ้น ณ ชาเลนเจอร์ ฮอลล์ 1-2 อิมแพค เมืองทองธานี ระหว่างวันที่ 22-25 ตุลาคม 2563 ธ.ก.ส. ได้นำผลิตภัณฑ์ทางการเงินและสินเชื่อต่าง ๆ เปิดให้บริการภายในงาน เช่น เงินฝากออมทรัพย์ทวีโชค ซึ่งเป็นเงินฝากที่ได้รับดอกเบี้ยและรางวัลในระดับจังหวัดปีละ 2 ครั้ง โดยฝากทุก ๆ 2,000 บาท ติดต่อกันทุก ๆ 3 เดือน จะได้รับสิทธิ์จับรางวัล 1 สิทธิ์ และลุ้นรางวัลระดับประเทศ ปีละ 1 ครั้ง โดยฝากทุก ๆ 10,000 บาท ติดต่อกันทุกๆ 7 เดือน จะได้รับ 1 สิทธิ์ เงินฝาก A-Savings ออมเงินในรูปแบบ Digital ดอกเบี้ยร้อยละ 0.45 ต่อปี เงินฝากผู้สูงอายุ Senior Savings สำหรับผู้มีอายุ 50 ปีขึ้นไป อัตราดอกเบี้ยร้อยละ 0.25 ต่อปี หากยอดเงินฝากคงเหลือตั้งแต่ 20,000 บาท ขึ้นไป รับดอกเบี้ย ร้อยละ 0.45 ต่อปี ฝากได้คนละ 1 บัญชี สูงสุดไม่เกิน 10 ล้านบาท เงินฝากออมทรัพย์พิเศษ เปิดบัญชี 10,000 บาท ครั้งต่อไป ฝากเงินขั้นต่ำ 1,000 บาท รับดอกเบี้ยร้อยละ 0.45 ต่อปี ไม่เสียภาษี เงินฝากประจำปลอดภาษี 24 เดือน ฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือน รับดอกเบี้ยร้อยละ 1.63 ต่อปี และเงินฝากสงเคราะห์ชีวิต ธ.ก.ส. เพิ่มรัก 2 12/10 กรมธรรม์การฝากเงินสงเคราะห์เพื่อคุ้มครองชีวิตและออมทรัพย์แบบมีระยะเวลาส่งชำระ 10 ปี คุ้มครอง 12 ปี สำหรับเกษตรกรหรือครอบครัว
นายกษาปณ์ กล่าวอีกว่า สำหรับด้านสินเชื่อ ธ.ก.ส. มีบริการให้คำปรึกษาที่หลากหลาย เช่น สินเชื่อ New Gen Hug บ้านเกิด เพื่อเป็นค่าใช้จ่ายและหรือค่าลงทุนในการประกอบอาชีพเกษตรกรรมสำหรับคนรุ่นใหม่ที่สนใจทำอาชีพเกษตรกรรมและทายาทเกษตรกร และสินเชื่อพอเพียงเพื่อเลี้ยงชีพ เพื่อเป็นค่าใช้จ่ายหมุนเวียนในการประกอบอาชีพการเกษตรหรือประกอบการเกษตรตามแนวพระราชดำริหรือตามหลักปรัชญาของเศรษฐกิจพอเพียง โดยคิดดอกเบี้ยร้อยละ 0 ต่อปี ใน 3 ปีแรก นอกจากนี้ยังมีบริการผ่านแอปพลิเคชันธ.ก.ส. A-Mobile เพื่อให้การโอนเงินบนมือถือสะดวกรวดเร็วและง่ายเพียงปลายนิ้ว บริการ SMS Alert บริการทำ พ.ร.บ. และบริการต่าง ๆ อีกมากมาย
พิเศษ! พบกับแคมเปญ “สวัสดีทวีโชค” สำหรับลูกค้าใหม่ เพียงเปิดบัญชีเงินฝากออมทรัพย์ทวีโชค ฝากเงินตั้งแต่ 20,000 บาทขึ้นไป คงยอดไว้ 3 เดือน หรือเลือกแคมเปญ “New Gen Smart Life” ฝากและคงยอดเงิน 3 เดือน ในบัญชี A-Savings ตั้งแต่ 20,000 บาทขึ้นไป พร้อมทำตามเงื่อนไขของแคมเปญ รับของที่ระลึก กระเป๋าเป้ เที่ยวเพลินหรือหมอนผ้าห่มพร้อมกระเป๋าผ้า ธ.ก.ส. A-Mobile แคมเปญ “Senior 54 ปี ธ.ก.ส.” เปิดบัญชีหรือ ฝากเงินเพิ่มในบัญชี Senior Savings รับผลตอบแทนเฉลี่ยร้อยละ 1.54 ต่อปี หรือ แคมเปญ “สลากออมทรัพย์เกษตรยั่งยืน Double Bonus” ฝากสลากฯ 2 แสนบาท รับโบนัสสลากฯ 400 บาท และยังมีสิทธิ์รับของที่ระลึกอื่น ๆ เมื่อร่วมกิจกรรมและทำธุรกรรมที่บูธ ธ.ก.ส. ไม่ว่าจะเป็น ชุดช้อน-ตะเกียบ Go Green กล่องข้าว Go Green ถุงผ้าน้องหอมจัง เป็นต้น
วันพฤหัสบดีที่ 22 ตุลาคม 2563
คกก.สิ่งแวดล้อมแห่ชาติ เห็นชอบต่อรายงานการประเมินผลกระทบสิ่งแวดล้อม (EIA) โครงการรถไฟฟ้าสายสีชมพูส่วนต่อขยาย ช่วงสถานีศรีรัช-เมืองทอง
พลเอก ประวิตร วงษ์สุวรรณ รองนายกรัฐมนตรี เป็นประธานการประชุม คกก.สิ่งแวดล้อมแห่ชาติ ที่ประชุมเห็นชอบต่อรายงานการประเมินผลกระทบสิ่งแวดล้อม (EIA) โครงการรถไฟฟ้าสายสีชมพูส่วนต่อขยาย ช่วงสถานีศรีรัช-เมืองทอง
วันนี้ (22 ต.ค.63) เวลา 09.00 น. ณ ห้องประชุม 301 ตึกบัญชาการ 1 ทำเนียบรัฐบาล พลเอก ประวิตร วงษ์สุวรรณรองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 6/2563 โดยมี นายวราวุธ ศิลปะอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมด้วย
ทั้งนี้ที่ประชุมได้มีการพิจารณารายงาน EIA จำนวน 3 โครงการ โดยมีมติ ดังนี้ 1) เห็นชอบต่อรายงานการประเมินผลกระทบสิ่งแวดล้อม (EIA) โครงการรถไฟฟ้าสายสีชมพูส่วนต่อขยาย ช่วงสถานีศรีรัช-เมืองทอง ของการรถไฟฟ้าขนส่งมวลชนแห่งประเทศไทย โดยเพิ่ม 2 สถานีเพื่อเข้าสู่เมืองทองธานี ( สถานี MT-01 อยู่บริเวณหน้าอาคารอิมแพ็คชาเลนเจอร์ และสถานี MT-02 อยู่บริเวณด้านหน้าของทะเลสาบเมืองทองธานี ใกล้กับเอส ซี จี สเตเดี้ยม มีระยะทางรวมประมาณ 3 กิโลเมตร) 2) เห็นชอบรายงาน EIA โครงการรถไฟความเร็วสูง สายกรุงเทพฯ-นครราชสีมา (ช่วงชุมทางบ้านภาชี-นครราชสีมา) ของการรถไฟแห่งประเทศไทย ซึ่งมีการเปลี่ยนแปลงรายละเอียดโครงการส่วนที่เป็นอุโมงค์ การปรับโครงสร้างโครงการบางช่วง การปรับตำแหน่งศูนย์ซ่อมบำรุง และการปรับรูปแบบสถานีนครราชสีมา ให้สอดคล้องกับโครงการรถไฟทางคู่ ทั้งนี้มอบหมายให้กระทรวงคมนาคมและการรถไฟแห่งประเทศไทยรับข้อสังเกตของที่ประชุมไปประกอบการพิจารณาเพื่อดำเนินการก่อนเสนอคณะรัฐมนตรีต่อไป และ 3) เห็นชอบโครงการอาคารเช่าสำหรับผู้มีรายได้น้อย จังหวัดเพชรบุรี (โพไร่หวาน) ของการเคหะแห่งชาติ ซึ่งเป็นโครงการอาคารอยู่อาศัยรวมสำหรับเช่า จำนวน 246 ห้อง
นอกจากนี้ ที่ประชุม ได้มีการพิจารณาเกี่ยวกับการจัดการขยะ ได้แก่เห็นชอบการแต่งตั้งคณะอนุกรรมการเพื่อแก้ไขปัญหาการบริหารจัดการขยะมูลฝอยบนเกาะ เพื่อให้การจัดการขยะมูลฝอยบนเกาะ โดยเฉพาะเกาะที่เป็นแหล่งท่องเที่ยว มีการจัดการอย่างถูกต้องตามหลักวิชาการ บริหารจัดการขยะมูลฝอยบนเกาะตั้งแต่ต้นทางถึงปลายทาง ลดปัญหาการขนส่งขยะข้ามไปกำจัดบนแผ่นดินใหญ่ รวมทั้งที่ประชุมเห็นชอบมาตรการการแก้ไขปัญหาการจัดการขยะอิเล็กทรอนิกส์ ทั้งที่เกิดขึ้นในประเทศและที่นำเข้าจากต่างประเทศ โดยการจัดการสถานที่รับคืนขยะอิเล็กทรอนิกส์และนำไปจัดการอย่างถูกต้อง และการยกเลิกนำเข้าขยะอิเล็กทรอนิกส์ 428 รายการ เป็นต้น
------------------
กลุ่มประชาสัมพันธ์และเผยแพร่ สำนักโฆษก
วันศุกร์ที่ 2 ตุลาคม 2563
ปลัดกระทรวงดิจิทัลฯ ปาฐกถาพิเศษในงาน Executive Breakfast Forum 2020 Ep.1 Privacy and Security Law in Action
ปลัดกระทรวงดิจิทัลฯ ปาฐกถาพิเศษในงาน Executive Breakfast Forum 2020 Ep.1 Privacy and Security Law in Action
ปลัดกระทรวงดิจิทัลฯ ปาฐกถาพิเศษในงาน Executive Breakfast Forum 2020 Ep.1 Privacy and Security Law in Action ต่อผู้บริหารจากบริษัทในตลาดหลักทรัพย์ฯ สร้างความตระหนักการรักษาความปลอดภัยข้อมูลไซเบอร์
เมื่อวันที่ 1 ตุลาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ปาฐกถาพิเศษในงาน Executive Breakfast Forum 2020 Ep.1 Privacy and Security Law in Action ณ ห้อง Grand Ballroom 3 โรงแรมแกรนด์ ไฮแอท เอราวัณ จัดโดยสมาคมผู้ใช้ดิจิทัลไทย(DUGA) มีวัตถุประสงค์เพื่อสร้างความเข้าใจ ตระหนักถึงความสำคัญของการรักษาความปลอดภัยข้อมูลไซเบอร์และข้อมูลส่วนบุคคล ต่อกลุ่มผู้บริหารระดับสูงจากบริษัทตลาดหลักทรัพย์แห่งประเทศไทย ซึ่งทางสมาคมเฉพาะเจาะจนเชิญกลุ่มที่มีบทบาทสำคัญในเรื่องของการใช้ข้อมูลสำหรับ Digital Transformation ขับเคลื่อนธุรกิจ องค์กร เศรษฐกิจและสังคมโดยรวม เข้าร่วมงาน โดยมีรูปแบบการจัดงานแบบพบปะแลกเปลี่ยน ข้อมูล ข้อเสนอแนะ และข้อคิดเห็น ทั้งนี้ผู้บริหารองค์กรจำเป็นต้องมีวิสัยทัศน์และเห็นความสำคัญของการลงทุนเพื่อสร้างเสถียรภาพและความปลอดภัยบนบริการดิจิทัล เพื่อความไว้วางใจสูงสุดที่ลูกค้ามีต่อองค์กร
***************
วันศุกร์ที่ 2 ตุลาคม 2563
“บิ๊กป้อม” ย้ำทุกหน่วยงานบูรณาการการทำงานด้านกิจการอวกาศ พร้อมหนุน พ.ร.บ. กิจการอวกาศฯ เพิ่มศักยภาพการแข่งขันทางอุตสาหกรรมและบริการด้านอวกาศของไทย
“บิ๊กป้อม” ย้ำทุกหน่วยงานบูรณาการการทำงานด้านกิจการอวกาศ พร้อมหนุน พ.ร.บ. กิจการอวกาศฯ เพิ่มศักยภาพการแข่งขันทางอุตสาหกรรมและบริการด้านอวกาศของไทย
เมื่อวันที่ 2 ตุลาคม 2563 พลเอก ประวิตร วงษ์สุวรรณ รองนายกรัฐมนตรี ประธานคณะกรรมการนโยบายอวกาศแห่งชาติ เป็นประธานการประชุมคณะกรรมการนโยบายอวกาศแห่งชาติ ครั้งที่ 4/ 2563 ณ ห้องประชุม 301 ตึกบัญชาการ 1 ทำเนียบรัฐบาล โดยกล่าวในระหว่างการประชุม ถึงผลการจัดอันดับความสามารถในการแข่งขันด้านดิจิทัลของเขตเศรษฐกิจทั่วโลก ประจำปี 2563 ว่าประเทศไทยได้รับการจัดอันดับให้สูงขึ้นกว่าเดิม 1 ลำดับ มาอยู่ที่อันดับที่ 39 จาก 63 ประเทศ ซึ่งสะท้อนความสำเร็จในการพัฒนาด้านดิจิทัลของประเทศไทย ในขณะเดียวกัน ภาครัฐเร่งจัดทำนโยบายและแผนการดำเนินการเฝ้าระวัง และบริหารจัดการการจราจรทางอวกาศ รวมทั้ง (ร่าง) พระราชบัญญัติกิจการอวกาศ พ.ศ. .... ที่จะทำให้ประเทศไทยมีองค์กรกลางในการกำหนดนโยบายและแผนกิจการอวกาศในภาพรวม เพื่อให้ประเทศไทยมีขีดความสามารถเพิ่มขึ้นในการแข่งขันทางอุตสาหกรรมและบริการด้านอวกาศ รองนายกรัฐมนตรี ฯ กล่าวทิ้งท้ายว่า การดำเนินงานด้านกิจการอวกาศของประเทศ ขอให้หน่วยงานที่เกี่ยวข้องร่วมกันบูรณาการการทำงานโดยคำนึงถึงเป้าหมายที่ได้กำหนดในนโยบายรัฐบาล นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม เพื่อให้เกิดผลสัมฤทธิ์ และไม่ให้เกิด ผลกระทบต่อทั้งด้านเศรษฐกิจ สังคม ความมั่นคง สิ่งแวดล้อม ประชาชนผู้ใช้บริการ และเพื่อประโยชน์สาธารณะต่อไป
****************
วันศุกร์ที่ 2 ตุลาคม 2563
จับกัง1' ห่วงชาวสวนลำไย เร่งหามาตรการนำเข้าแรงงานกัมพูชาเก็บผลผลิตที่จันทบุรี
รมว.แรงงาน ห่วงใยชาวสวนลำไยในจังหวัดจันทบุรี เร่งหามาตรการการนำเข้าแรงงานกัมพูชาเข้ามาเก็บผลผลิตลำไยที่จังหวัดจันทบุรี ร่วมกับภาครัฐและเอกชนที่เกี่ยวข้อง ในโอกาสที่เอกอัครราชทูตอาณาจักรกัมพูชาประจำประเทศไทย เข้าเยี่ยมคารวะ หารือประเด็นการนำเข้าแรงงาน
เมื่อวันที่ 2 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงาน ให้การต้อนรับ นายอูก ซอร์พวน (H.E. Mr.Ouk Sorphorn) เอกอัครราชทูตอาณาจักรกัมพูชาประจำประเทศไทย ในโอกาสเข้าพบรัฐมนตรีว่าการกระทรวงแรงงาน เพื่อเยี่ยมคารวะและหารือประเด็นการนำเข้าแรงงานกัมพูชามาเก็บลำไยในจังหวัดจันทบุรี ณ ห้องประชุมประสงค์ รณะนันท์น ชั้น 5 อาคารกระทรวงแรงงาน โดยมี นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน และนายสุทธิ สุโกศล ปลัดกระทรวงแรงงาน และหน่วยงานที่เกี่ยวข้องภาครัฐและเอกชน ได้แก่ กระทรวงมหาดไทย กระทรวงการต่างประเทศ นายแพทย์สาธารณสุขจังหวัดจันทบุรี สมาคมการค้าและการท่องเที่ยวชายแดนไทย - กัมพูชา และสมาคมชาวสวนลำไยจันทบุรี เข้าร่วมในครั้งนี้ด้วย โดยที่ประชุมได้ขอให้ฝ่ายกัมพูชาดำเนินการเร่งรัดให้แรงงานที่ใช้บัตรผ่านแดน (Border Pass) จำนวน 500 คน เดินทางเข้ามาทำงานโดยเร็ว และดำเนินการแก้ไขร่างบันทึกข้อตกลงว่าด้วยการจ้างแรงงานระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชา เพื่อกำหนดให้มีการจ้างงานระยะสั้นได้
นายสุชาติ กล่าวต่อว่า ท่านนายกรัฐมนตรี พล.อ.ประยุทธ์ จันทร์โอชา ให้ความสำคัญกับการขับเคลื่อนเศรษฐกิจของประเทศ ซึ่งปัจจุบันพื้นที่จังหวัดจันทบุรีกำลังประสบปัญหาขาดแคลนแรงงานในการเก็บเกี่ยวผลผลิตทางการเกษตร โดยเฉพาะลำไยที่มีผลผลิตออกสู่ตลาดเป็นจำนวนมาก ในวันนี้ กระทรวงแรงงาน จึงได้หารือกับผู้แทนภาครัฐและเอกชนที่เกี่ยวข้อง เพื่อกำหนดมาตรการช่วยเหลือ สนับสนุนให้มีการขับเคลื่อนระบบเศรษฐกิจ ตลอดจนนายจ้าง สถานประกอบการ สามารถฝ่าฟันสถานการณ์ที่ยากลำบากนี้ พร้อม ๆ กับการดูแลคุ้มครองของแรงงานทุกภาคส่วน ให้ยังคงสิทธิ์ที่พึงได้รับอย่างเต็มกำลังความสามารถ โดยเฉพาะอย่างยิ่งภาคเกษตรกรรม ซึ่งต้องอาศัยความร่วมมือจากรัฐบาลกัมพูชาในการให้ความร่วมมือ ส่งเสริม และให้ความช่วยเหลือด้านกำลังแรงงาน
ทั้งนี้ ปัจจุบันจังหวัดจันทบุรีมีความต้องการนำแรงงานต่างด้าวสัญชาติกัมพูชาเพื่อเข้ามาเก็บลำไยที่จังหวัดจันทบุรี จำนวน 34,000 คน แบ่งเป็นแผนกคัดบรรจุ 20,000 คน และแรงงานในสวน 14,000 คน โดยในระยะแรกจะมีการนำเข้าแรงงานต่างด้าว จำนวน 2,000 - 3,000 คน